طلع الصباح

طلع الصباح اغنيه مصريه

 كلمات 

طلع الصباح كل الجمال فى طلعته

و النور سرح كحل عينينا بفتنته

و الطير صدح للمولا جلّت قدرته

الحان جميله تنعش القلب الحزين

يسعد صباحكم كلكم يا شغالين

الشمس طالعه بابتسامة الاْمل

شعلة ياقوت زى الخدود وقت الخجل

بتقول يا نايم قوم بدا وقت العمل

دى الدنيا خيرها و عزّها للشقيانين

يسعد صباحكم كلكم يا شغالين

يا ولاد بلدنا من جنوبها لشرقها

يا مشمرين عن السواعد كلها

النور حضن بلادنا و ضمّها

و الشمس هلّت بالامل ع الشقيانين

يسعد صباحكم كلكم يا شغالين

طلع الصباح كل الجمال فى طلعته

و النور سرح كحل عينينا بفتنته

و الطير صدح للمولا جلّت قدرته

الحان جميله تنعش القلب الحزين

يسعد صباحكم كلكم يا شغالين
مصادر

تصنيف:اغانى باللغه المصريه
تصنيف:كلمات اغانى